ANDREW WOMMACK EVANKELIUMIN ÄÄRELLÄ
SOTA ON OHI, OSA 14/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani, jota kutsun nimellä "Sota on ohi".
Aiheesta on saatavana kirja, noin 300-sivuinen työkirja -
sekä CD- ja DVD-levyjä.
Ne kannattaa hankkia, sillä opetukseni on radikaalia.
Vaikka opetan epätavallisesti, opetus pohjautuu Raamattuun -
ja tarkemmin sanottuna jakeisiin, joista puhutaan paljon joulun alla.
Luukkaan luvussa 1 enkeli Gabriel ilmoitti Jeesuksen syntymän Marialle.
Luku 2 kertoo Jeesuksen syntymästä ja enkelien ilmestymisestä paimenille.
Enkelit sanoivat: "Jumalan on kunnia korkeuksissa, -
maan päällä rauha ihmisillä, joita hän rakastaa."
Tästä jakeesta puhutaan paljon, mutta sitä tulkitaan usein väärin.
Varsinkin jouluna sen väitetään tarkoittavan rauhaa ihmisten välillä, -
vaikka siinä puhutaan Jumalan ihmisille tarjoamasta rauhasta.
Miten Jumalan ja ihmisen välillä voi olla rauha? Syntihän erottaa meidät.
Synnin takia Jumalan ja ihmisen välillä vallitsi sotatila, -
sillä Jumala vihaa syntiä, mutta Jeesus maksoi synnin hinnan.
Puhuin tästä paljon edellisissä jaksoissa -
Jesajan lukujen 40 sekä 52―54 pohjalta.
Viime aikoina olen puhunut siitä, että Jeesus sovitti kaikki syntimme, -
niin menneet, nykyiset kuin tulevatkin.
Jopa synnit, joita et ole vielä tehnyt, on jo sovitettu.
Se ei tosin hyödytä sinua, ellet tunne Jeesusta henkilökohtaisesti.
Pääset käsiksi tähän armoon vain, jos otat Jeesuksen elämäsi Herraksi.
Jos jo tunnet Jeesuksen, kaikki syntisi, menneet, nykyiset ja tulevat, -
on jo sovitettu. Tämä on radikaali väite, johon moni kristitty ei usko.
Moni uskoo saaneensa vain ennen uskoontuloa tehdyt synnit anteeksi.
Jos hän sen jälkeen tekee syntiä, hänen on tehtävä siitä parannusta.
Äärimmäisen tulkinnan mukaan ihminen menettää pelastuksensa -
aina kun tekee syntiä, ja hänen pitää ikään kuin syntyä jälleen uudesti.
Toinen tulkinta tästä on, että pelastus pysyy, mutta Jumala ei siunaa -
tai vastaa rukouksiin ennen kuin synnistä on tehty parannus.
Molemmat tulkinnat ovat väärin. Aivan kaikki syntisi on sovitettu.
Puhuin tästä pitkään pari jaksoa sitten ja tyrmäsin tuon periaatteen.
Jos et nähnyt noita jaksoja, kannattaa hankkia materiaalini, -
koska tällaista opetusta ei kuule usein.
Kun Herra osoitti tämän minulle ja aloin opettaa siitä, -
en ollut kuullut kenenkään sanovan, että kaikki syntimme on sovitettu, -
mutta Raamattu sanoo niin, kuten olen aiemmin osoittanut.
Heprealaiskirjeessä sanotaan viidesti, että sovitus on kertakaikkinen.
Jakeessa Hepr. 9:12 sanotaan, että meillä on ikuinen sovitus -
ja jakeessa 15, että meillä on ikuinen perintöosa. Näin Raamattu sanoo, -
mutta olin ainoa, joka opetti näin. Sittemmin on tullut muitakin.
Vaikkei tämä opetus ole linjassa valtavirtakristillisyyden kanssa, -
se ei ole väärin. Se on Raamatussa. Toivon, että hankit nämä materiaalit -
etkä torju opetustani, vaikkei sinulle ehkä ole opetettu näin.
Olemme siis jo käsitelleet Heprealais- kirjeen luvun 9. Seuraava jae.
Muista, että luvut ja jakeet on lisätty Raamattuun jälkikäteen, -
jotta teksteihin olisi helpompi viitata. Voin helposti sanoa, mistä luen, -
ja voit etsiä jakeen Raamatustasi. Merkinnöissä ei ole mitään vikaa, -
mutta luvun vaihtuminen ei tarkoita uutta kappaletta kirjeessä.
Heprealaiskirjeen luvusta 10 ei ala mitään uutta aihetta, -
vaan kirjoittaja jatkaa aivan samasta asiasta kuin luvussa 9.
Hepr. 10:1 alkaa sanalla 'sillä'. Se on konjunktio, -
joka yhdistää tämän lauseen edelliseen jakeeseen.
Tämäkin todistaa, että kirjoittaja jatkaa edelleen opetusta siitä, -
että Jeesus sovitti synnit vain kerran.
Hepr. 10:1 "Sillä koska laissa on vain tulevan hyvän varjo, -
ei itse asiain olemusta, ei se koskaan voi samoilla jokavuotisilla uhreilla, -
joita he alinomaa kantavat esiin, tehdä niiden tuojia täydellisiksi."
Jae 2 "Sillä eikö muutoin olisi lakattu niitä uhraamasta..."
Jae 2 on kysymys. Vanhan liiton uhrit eivät tehneet ketään täydelliseksi.
Ne olivat vain symbolisia eivätkä pystyneet korjaamaan asioita.
Jos niiden kautta olisi todella saanut synnit anteeksi, -
eikö niitä olisi lakattu uhraamasta? Vastaus on tietysti kyllä.
"...koska näillä, jotka jumalanpalvelustaan toimittavat, -
kerran puhdistettuina, ei enää olisi ollut mitään tuntoa synneistä?"
Luvussa 9 sanotaan, etteivät vanhan liiton uhrit eivät sovittaneet syntiä.
Sen sijaan Jeesuksen tekemä uuden liiton uhri teki sen.
Siksi sen, mitä vanhan liiton ihmiset eivät voineet saavuttaa, -
eli synnintunnon poistumisen, pitäisi olla normaalia uudessa liitossa.
Meillä ei pitäisi olla tuntoa synneistä.
Tämä on radikaali ajatus.
Useimmat kristityt ovat hyvinkin tietoisia synneistään -
ja pitävät sitä vain hyvänä asiana. Uskonto on opettanut, -
että meidän tulee kokea olomme arvottomiksi ja tuomituiksi, -
kun lähestymme Herraa. Kasvoin seurakunnassa ja kuulin -
ihmisten sanovan satoja kertoja, etteivät he ansaitse Jumalalta mitään.
He tulivat Jumalan eteen kumartaen ja julistaen arvottomuuttaan.
Myönnän, että omien tekojeni perusteella en ansaitse mitään, -
mutta nämä ihmiset unohtavat, ettemme tule vain itsenämme.
Kun synnyin uudesti, henkeni muuttui.
Minusta tuli Jumalan vanhurskaus Kristuksessa, 2. Kor. 5:21.
Hengessäni olen vanhurskas. Joh. 4:24 "Jumala on Henki; -
ja jotka häntä rukoilevat, niiden tulee rukoilla hengessä ja totuudessa."
Jos haluat olla yhteydessä Jumalaan, sinun täytyy tulla Hänen luokseen -
hengessä, ei lihassasi, koska lihasi ei ole sen arvoinen.
Ne, jotka tulevat Jumalan luo puhuen arvottomuudestaan, -
lähestyvät Jumalaa lihassa. He eivät rukoile Häntä hengessä, -
sillä henkemme ei ole epäpyhä, vaan se on vanhurskas.
Ef. 4:24 "ja pukea päällenne uusi ihminen, joka Jumalan mukaan -
on luotu totuuden vanhurskauteen ja pyhyyteen."
Uudestisyntynyt henkesi on yhtä pyhä, vanhurskas ja puhdas kuin Jeesus.
1. Joh. 4:17 "sellainen kuin hän on, -
sellaisia mekin olemme tässä maailmassa."
Kehosi ja mielesi eivät ole Jeesuksen kaltaisia, mutta henkesi on.
Jos siis rukoilet Häntä hengessä ja totuudessa, -
sinulla ei pitäisi olla tuntoa synnistä, sillä hengessäsi ei ole syntiä.
Sinut on pyhitetty iankaikkisesti.
Kuten sanoin, todella harvat kristityt ovat koskaan kokeneet tätä, -
ja vielä harvemmat pitävät tätä hyvänä asiana.
He ajattelevat, että synnintunto ja arvottomuuden tunne ovat hyvästä.
Voisin jatkaa tästä toiseen suuntaan, mutta haluan jatkaa -
Heprealaiskirjeen seuraaviin jakeisiin ja niiden totuuksiin.
Jae 3 "Mutta niissä on jokavuotinen muistutus synneistä."
Vanhan testamentin uhrit siis muistuttivat synneistä joka vuosi.
Valitettavasti monet uuden liiton uskovat muistuttavat yhä itseään -
synneistä joka päivä ja hetki. He ovat aina tietoisia synneistään.
Näin asiat olivat vanhassa liitossa, mutta se oli huonompi liitto -
eikä voinut puhdistaa omaatuntoa.
Uudessa liitossa sen sijaan olet aivan uusi luomus, -
ja sinun tulisi olla vapaa synnistä, tuomiosta ja synnintunnosta.
Jae 4 "Sillä mahdotonta on, -
että härkäin ja kauristen veri voi ottaa pois syntejä."
On selvää, ettei härkä tai kauris voi sovittaa tekemiäni syntejä.
Uhrit olivat vain symbolisia ja esikuvia tulevasta.
Uuden liiton kristillisissä kirkoissa ei uhrata veriuhreja, kuten tiedätte.
Maailmassa on vielä ihmisiä, jotka uhraavat veriuhreja.
Muutamat raamattukoulustani valmistuneet ihmiset kävivät -
Pohjois-Venäjän syrjäseuduilla, ja siellä uhrattiin vielä veriuhreja, -
mutta missään päin kristillisen seurakunnan vaikutuspiirissä -
ei uhrata eläinuhreja, koska Jeesus lopetti tuon käytännön.
Eläinuhrit vain muistuttivat jatkuvasti sovitusuhrin tarpeesta.
Uudessa liitossa ei tarvita muistutusta, sillä sovitusuhri on jo tehty.
Meidän tulee muistaa sitä, mikä on jo tehty, ei jotain, mikä pitää tehdä.
Jae 5 "Sentähden hän maailmaan tullessaan sanoo: -
'Uhria ja antia sinä et tahtonut, mutta ruumiin sinä minulle valmistit'."
Jumala ei siis uhrannut vain jotain eläintä, vaan valmisti Jeesukselle -
fyysisen ihmisruumiin, jossa Hän eli ja joka uhrattiin syntiemme tähden.
Jae 6 "...polttouhreihin ja syntiuhreihin sinä et mielistynyt."
Jumala ei asettanut näitä uhreja itseään varten, vaan ihmisiä varten -
muistuttaakseen heitä jatkuvasti siitä, että synnit on sovitettava.
Jakeen Room. 6:23 mukaan synnin palkka on kuolema.
Ihmisten ei tarvinnut kuolla, vaan eläin sai kuolla heidän sijastaan.
Se symboloi sitä, että jokainen synti on sovitettava kuolemalla.
Herra ei itse välittänyt näistä eläinuhreista, -
vaan niiden tehtävä oli osoittaa meille, että synnin takia piti vuodattaa verta.
Jae 7 "Silloin minä sanoin: 'Katso, minä tulen -
kirjakääröön on minusta kirjoitettu - tekemään sinun tahtosi, Jumala'.
Kun hän ensin sanoo: 'Uhreja ja anteja ja polttouhreja -
ja syntiuhreja sinä et tahtonut etkä niihin mielistynyt', -
vaikka niitä lain mukaan uhrataankin, -
sanoo hän sitten: 'Katso, minä tulen tekemään sinun tahtosi'."
Tässä siis sanotaan, että Jeesus poisti uhrit -
ja teki itse itsestään uhrin meidän syntiemme edestä.
Jae 10 "Ja tämän tahdon perusteella me olemme pyhitetyt -
Jeesuksen Kristuksen ruumiin uhrilla kerta kaikkiaan."
Muista, että luvussa 10 jatketaan samaa aihetta kuin luvussa 9.
Luvussa 9 sanotaan viidessä kohtaa, että Jeesuksen uhri oli kertakaikkinen.
Hän meni kerran kaikkeinpyhimpään ja sai aikaan ikuisen lunastuksen.
Yhdellä uhrilla Hän sai aikaan iankaikkisen perinnön.
Hän kuoli kerran ottaakseen pois syntimme.
Tästä puhutaan jatkuvasti luvussa 9 ja edelleen jakeessa 10:10 -
"Ja tämän tahdon perusteella me olemme pyhitetyt -
Jeesuksen Kristuksen ruumiin uhrilla kerta kaikkiaan."
Tässä siis sanotaan selvästi, että sinut on pyhitetty, -
tehty pyhäksi ja asetettu erilleen, -
ei omien tekojesi perusteella, vaan uskomalla Jeesuksen uhriin.
Sinut on pyhitetty yhdellä uhrilla kerta kaikkiaan ja ikuisiksi ajoiksi.
Tätä voi olla vaikea uskoa, koska tiedämme tehneemme syntiä.
Moni katsoo vain fyysistä todellisuutta. Olet ehkä tehnyt tai ajatellut väärin, -
mutta tekemäsi synti ei tahraa uudestisyntynyttä henkeäsi.
Jakeen Ef. 1:13 mukaan -
meihin on pantu luvatun Pyhän Hengen sinetti, kun tulimme uskoon.
Ruumistasi ja mieltäsi ei sinetöity, mutta uudestisyntynyt osa sinusta, -
eli pyhäksi ja vanhurskaaksi luotu henkesi, sinetöitiin ja suojattiin.
Pyhä Henki teki sen. Jos uskova tekee syntiä, -
synti menee hänen ruumiiseensa ja antaa saatanalle mahdollisuuden -
tuottaa hänelle sairauksia ja vaivoja. Se menee myös mieleen ja tunteisiin -
ja tuottaa masennusta ja ahdistusta, mutta henkemme on sinetöity.
Synti ei pääse tuon sinetin läpi. Siksi henkemme, joka on luotu -
totuuden vanhurskauteen ja pyhyyteen, on sinetöity, -
eikä synti pääse sinetin läpi.
Niinpä henkemme pysyy pyhänä ja vanhurskaana.
Koska Jumala on Henki, Hän katsoo sinun henkeesi -
ja näkee sinut yhä vanhurskaana, pyhänä ja puhtaana.
Sinut on pyhitetty, vanhurskautettu ja puhdistettu kerran ikuisiksi ajoiksi.
Se on mahtavaa! Se on maailman paras uutinen, -
mutta valitettavasti useimmat uskovat eivät oikein ymmärrä tätä.
Monen on vaikea uskoa tätä, koska heille on opetettu aivan toisin.
Haastan teitä siihen, että annatte Jumalan Sanan -
määrittää uskonne, ei uskonnollisten perinteiden.
Kahden luvun aikana on sanottu jo kuudesti, -
että meidät on pyhitetty Jeesuksen ruumiin uhrilla kerta kaikkiaan.
Englanninkielisessä käännöksessä sanat kerta kaikkiaan ovat kursiivilla.
Kääntäjät ovat siis lisänneet ne selvyyden vuoksi.
Jakeen voisi ehkä tulkita tarkoittavan kaikkia ihmisiä kaikkien aikojen sijaan.
Asiayhteydestä kuitenkin selviää, että kyse on kertakaikkisesta -
uhrista ja perinnöstä, joka on voimassa ikuisesti, kaikkina aikoina.
Seuraavassa jakeessa verrataan jälleen vanhaa ja uutta liittoa: -
"Ja kaikki papit seisovat päivä päivältä palvelustaan toimittamassa -
ja usein uhraamassa, aina samoja uhreja, -
jotka eivät ikinä voi syntejä poistaa; mutta tämä on, -
uhrattuaan yhden ainoan uhrin syntien edestä..."
On selvää, ettei jakeessa 10 puhuta vain kaikkien ihmisten puolesta -
tehdystä uhrista, jota pitäisi toistaa aina vain uudelleen, -
vaan yhdestä iankaikkisesta uhrista. Palataan vielä jakeen 12 alkuun.
"mutta tämä on, uhrattuaan yhden ainoan uhrin syntien edestä, -
ainiaaksi istuutunut Jumalan oikealle puolelle, -
ja odottaa nyt vain, kunnes hänen vihollisensa -
pannaan hänen jalkojensa astinlaudaksi.
Sillä hän on yhdellä ainoalla uhrilla -
ainiaaksi tehnyt täydellisiksi ne, jotka pyhitetään."
Jakeen 10 mukaan meidät on pyhitetty Jeesuksen uhrilla, -
ja jakeen 14 mukaan pyhitetyt on tehty täydellisiksi ainiaaksi.
Ei vain siihen asti, kunnes teemme jälleen syntiä, -
jolloin meidän pitäisi katua sitä ja syntyä vielä kerran uudesti.
Ei, vaan meidät on pyhitetty Jeesuksen uhrilla kerta kaikkiaan, -
ja pyhityksen jälkeen meidät on tehty täydellisiksi ainiaaksi.
Olen opettanut tästä usein, mutta kaikki eivät seuraa ohjelmaani.
Tämä voi olla jollekulle ainoa ohjelmani jakso, jonka hän katsoo.
Siksi on sanottava, ettei tässä väitetä fyysisen kehomme olevan täydellinen.
Se ei ole täydellinen.
Monilla meistä on näppylöitä ja ryppyjä. Joku on kalju, ruma -
tai ylipainoinen. Fyysinen kehomme ei ole täydellinen.
Meille on luvattu, että saamme kerran ylösnousemusruumiin, -
mutta emme ole vielä saaneet sitä. Tässä ei puhuta sielustammekaan.
Mielemme ja tunteemme eivät ole täydellisiä. Jakeiden 1. Kor. 13:9―10 -
mukaan tietomme on nyt vajavaista, mutta täydellisen tultua se katoaa.
Emme ole vielä saaneet täydellistä mieltä, vaan olemme vajavaisia.
Ruumiisi ja sielusi eivät ole täydellisiä, mutta henkesi on.
Tässä puhutaan siitä, että hengellisessä todellisuudessa -
olet uusi luomus, jos olet syntynyt uudesti.
Olet pyhä ja puhdas, ja sinut on tehty täydelliseksi ainiaaksi, -
tai siis henkesi on. Siitä puhutaan myöhemmin tässä samassa kirjeessä.
Muista, että luvut ja jakeet on lisätty viittaamisen helpottamiseksi.
Luvun vaihtuminen ei tarkoita, että aihe tai asiayhteys vaihtuisi.
Kyse on edelleen saman kirjoittajan samasta kirjeestä.
Hepr. 12:22 "vaan te olette käyneet Siionin vuoren tykö -
ja elävän Jumalan kaupungin, taivaallisen Jerusalemin tykö, -
ja kymmenien tuhansien enkelien tykö, -
taivaissa kirjoitettujen esikoisten juhlajoukon ja seurakunnan tykö, -
ja tuomarin tykö, joka on kaikkien Jumala, -
ja täydellisiksi tulleitten vanhurskasten henkien tykö..."
Tässä siis sanotaan, että juuri henkemme on tehty täydelliseksi.
Palataan jakeeseen Hepr. 10:14, jossa sanotaan, että ne, -
jotka uskovat Häneen, on pyhitetty ja tehty täydellisiksi ainiaaksi.
"Sillä hän on yhdellä ainoalla uhrilla ainiaaksi tehnyt täydellisiksi ne, -
jotka pyhitetään." Tässä ei siis puhuta ruumiistamme tai sielustamme, -
vaan jakeen Hepr. 12:23 mukaan henkemme on tehty täydelliseksi.
Sen kaikki synnit, menneet, nykyiset ja tulevat, on annettu anteeksi.
Kun synnyit uudesti, Jumala antoi sinulle uuden hengen, -
joka on pyhä ja sinetöity. Tekemäsi synti pääsee ruumiiseesi ja sieluusi, -
mutta ei tuon sinetin läpi. Henkesi pysyy pyhänä ja vanhurskaana.
Se on yhtä puhdas kuin se oli sinä päivänä, jolloin synnyit uudesti, -
vaikka olet tehnyt paljon syntiä sen jälkeen. Et menetä pyhyyttäsi -
ja vanhurskauttasi hengessäsi. Jumala on Henki ja katsoo henkeesi.
Siksi voit tulla uskalluksella armon istuimen eteen, -
että löytäisit armon ja laupeuden, kuten jakeessa Hepr. 4:16 sanotaan.
Voit tulla rohkeasti Jumalan eteen, jos rukoilet hengessä ja totuudessa -
ja ymmärrät, että syntisi on annettu anteeksi. Tämä ei kannusta syntiin, -
mutta se rohkaisee sinua tulemaan Jumalan luo, kun olet tehnyt syntiä.
Et pakene Jumalaa tuomion pelossa niin kuin Aadam ja Eeva, -
vaan juokset sen sijaan Isäsi luo. Tämä on todella tärkeä asia.
Monilla ihmisillä, jotka käyvät uskonnollisissa seurakunnissa, -
on väärä ymmärrys uudesta liitosta.
He eivät epäile Jumalan olemassaoloa, -
mutta pakenevat Häntä, koska eivät tiedä saaneensa anteeksi.
Aikamme on tältä päivältä lopussa, mutta jatkan tästä ensi jaksossa.
Toivon, että hankit Sota on ohi -materiaalit.
Kohta saat lisätietoa tilaamisesta. Ota yhteyttä jo tänään!
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Kolmannen osan aiheena on kerran ja iankaikkisesti.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Muutoksentekijät Tom ja Cindy Boyd valmistuivat Charis-koulusta 2004.
Työharjoittelun jälkeen he perustivat Atlantan Charis-koulun 2005.
Teemme opetuslapsia, jotka kertovat Jumalan rakkaudesta ja opettavat.
He ovat saaneet todistaa, että totuuden voima vapauttaa.
Kiitän Jumalaa Charis-koulusta. Olen oppinut olevani johtaja-ainesta.
Se on paras paikka maailmassa oppia tuntemaan Jeesuksen rakkaus.
Se muuttaa ihmisiä hyvään suuntaan.
Lisätietoja Atlantan Charis-koulusta ruudulla näkyvästä osoitteesta.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Ylistys, palvonta ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Suomennos: Anni Lähteenmäki
Investoi Charis-raamattukouluun ja Andrew Wommackin työhön